钦定古今图书集成/方舆汇编/职方典/第1320卷 > 《九成台铭》苏轼
## 钦定古今图书集成/方舆汇编/职方典/第1320卷 > 《九成台铭》苏轼

韶太守狄咸新作九成台，玉局散吏苏轼为之铭曰：
“自秦并天下，灭礼乐，《韶》之不作，盖三千三百二十有
三年矣。其器存，其人亡，则韶既已隐矣，而况人器两
亡而不传！虽然，《韶》则亡矣，而有不亡者存，盖尝与日
月、寒暑、晦明、风雨并行乎天地之间。世无南郭子綦，
则耳固未尝闻地籁也，而况得闻天籁？使耳得闻天”
籁，则凡有形有声者，皆吾羽旄干戚，筦磬匏弦。尝试
奥子登夫韶石之上，舜峰之下，望苍梧之渺莽，九嶷
之联绵，览观山川之吐吞，草木之俯仰，鸟兽之鸣号，
众族之呼吸，往来唱和，非有度数而均节自成者，非
韶之大全乎？上方立极以安天下，人和而气应，气应
而乐作，则夫所谓“箫韶九成，来凤凰”而舞百兽者，既
已粲然毕陈于前矣。